hu hu es es hu hu hu hu hu hu hu hu hu en hu hu hu hu hu hu hu lb id en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fi hu hu en hu hu hu lb id en hu en hu hu hu es hu hu
+36 70 392 6598 kismelyvolgy@mecsekszallas.hu
Apartmanház Pécs belvárosától 10 percre, a Mecsek csendjében.
Vendégházunk Pécs zöld övezetében, már erdei környezetben található, ugyanakkor 10 percnyi autóúttal a városközpont is elérhető.
Így alkalmas városi programokhoz kapcsolódó szállásnak és természetkedvelő turistáknak egyaránt.
+36 70 392 6598
Pécs, Kismélyvölgy dűlő 56.
Megfizethető áron igényelhetők szolgáltatásaink felnőtteknek és gyerekeknek.
A ház üzemeltetéséhez rendkívül kevés energia szükséges, az épület mégis kényelmes hőérzetet ad télen-nyáron.
A házi kedvenceket is szívesen látjuk, a gazdi teljes körű felelősségvállalása mellett (a telek nincs teljesen körbekerítve).
A házban wifi van, televízió, rádió nincs.
Autóval 10 percre van a várostól, a hangulat viszont olyan, mintha a mecseki erdő közepén lenne.
Vendégházunk egy 2000 m2-es telken, a Mecsek lábánál, annak egy déli völgyében található. Megközelíthető a Pécsről Orfű, Abaliget irányába átvezető autóúton. Közelében kerékpár- és turista utak haladnak. 10 perc járásra a városi autóbuszjárat is elérhető.
A ház építésénél igyekeztünk minél több természetes anyagot és hagyományos technológiát alkalmazni (pl. vályog vakolat, fa födém, szalmabála hőszigetelés, füves zöld tető). Ezért is illeték már sokan a manapság divatos „öko-” vagy „bio-” jelzőkkel. Magam legszívesebben „kézműves háznak” nevezem, hiszen az épülettől a berendezésig szinte minden saját kézi munkával készült.
A ház újonnan épült, két szintes. A szinteket külön-külön és egyben is lehet foglalni. Az emelethez közvetlenül 100 m²-es terasz kapcsolódik, a földszinten pedig fedett terasz van, mellette tűzrakó hellyel.
Két szintes szállás – ha kell együtt, ha kell, függetlenül.
A vendégház két teljesen elkülönülő, független, 5 illetve 6 ágyas, külön bejáratú lakószintből áll, mindkettőben fürdőszobával és felszerelt konyhával, szabadtéri grillezés, főzés lehetőségével, udvarkapcsolattal.
Hogy a két lakrész függetlenségét fokozzuk, az emelethez közvetlenül egy 100m²-es terasz tartozik, így visszahúzódóbb vendégeink gyakran alig találkoznak egymással.
Hogyan működik a vendégház?
Mindkét konyhában gázfőzőlap, légkeverős villanysütő, mikró és hűtőszekrény van, illetve fel vannak szerelve főzőedényekkel, kávéfőzővel, tányérokkal, evőeszközzel, poharakkal.
A szabadtéri sütés-főzés kedvelőinek többféle eszköz is segítségére van: grillező, nyársak, sütőtárcsa, bogrács és egy kis kemence is. Külön köszönet jár vendégeinknek, akiktől az eszközöket megtisztítva kapjuk vissza!
A telken kis patak csordogál keresztül, valamint egy kis tavacska is található, amelyben teknősök is laknak. A tavacska 1-1,5 méter mély, ezért kérjük, hogy a gyerekekre fokozottan vigyázzanak!
A kertben garantáltan vegyszermentes málna és füge terem.
Nézze meg a képgalériát
Mondja el a véleményét!
+36 70 392 6598
Pécs, Kismélyvölgy dűlő 56.
A weboldalt készítette: Anima Labor - kreatív stratégia és online marketing kivitelezés.